VURA

Tam na zidu stoji

Ja ju bez povoda gledim.

Naviek je ona kriva

jer mi vrieme krade.

A gda zazvoni

Tak se splašim da skočim,

Babica me v čudu gledi.

Vura mi zeme sekunde života.

Vjutre se zbudim

Gda ju poglejem

Su prašnu

Kaže da je več osem.

Skočim z postelje,

Brze se oblečem,

Zemem tašku,

Bežim v škuolu.

Unda male stanem

Pak se pitam:

Duoj je opče zmislil vuru,

Same nam vrieme krade.

Taša Kondres, 8.b

STEZICA

Po stezice hodim

Sam sebe nekam vodim.

Ili v trsje ili dima,

Po stezice hodim.

Po stezice se vlečem

Pak si premišljam

Kaj bu mati rekla

Kaj sam kulju zaradil.

Po stezice se z društvam

Ja spominam,

Norim i zabavljam.

I idem dima ili v trsje.

Nedam svoju stezicu,

Neju mi tu asfaljterali cesticu,

Same ona naj me vodi

Ili dima ili v trsje.

Josip Milički, 6.c